Diari Oficial de la Generalitat Valenciana


Sumari del DOGV 8016, del 06-04-2017 (2017/2913)

RESOLUCIÓ de 3 d'abril de 2017, del conseller d'Economia Sostenible, Sectors Productius, Comerç i Treball, per la qual es convoquen els premis de la Generalitat de la fase autonòmica del Concurs Escolar 2016-2017 Consumópolis 12: internet: en fas un ús responsable?
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8016

Data del DOGV
:   06-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2913


Data del document
:   03-04-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * distinció honorífica

RESOLUCIÓ de 3 d'abril de 2017, del conseller d'Economia Sostenible, Sectors Productius, Comerç i Treball, per la qual es convoquen els premis de la Generalitat de la fase autonòmica del Concurs Escolar 2016-2017 Consumópolis 12: internet: en fas un ús responsable- [2017/2913]  
Promoure l'educació del consumidor en els centres educatius de la Comunitat Valenciana és una de les prioritats de la Generalitat, amb l'objectiu que l'alumnat desenvolupe capacitats i hàbits crítics i responsables amb relació al consum. En aquesta línia d'actuació, els temes relacionats amb el consum responsable i el coneixement i l'accés de les consumidores i els consumidors a les noves tecnologies ocupen un lloc destacat.  
Per aquest motiu, per al curs 2016/2017 la Comunitat Valenciana ha decidit participar en l'organització del Concurs escolar Consumòpolis 12: internet: en fas un ús responsable?, convocat pel Ministeri de Sanitat, Serveis Socials i Igualtat, a través de l'Agència Espanyola de Consum, Seguretat Alimentària i Nutrició, les bases reguladores del qual les recull l'Ordre SSI/1894/2016, de 30 de novembre, publicades en el BOE de 16 de desembre de 2016.  
L'objectiu d'aquest concurs escolar és sensibilitzar els joves de la importància que té realitzar els actes de consum de forma conscient, crítica, solidària i responsable.  
De conformitat amb les bases reguladores abans citades, en particular de la base cinquena, primer apartat i de la base sisena, correspon a la Generalitat, en el seu àmbit competencial, tramitar la convocatòria i la concessió dels premis autonòmics d'aquest concurs.  
Per això i en virtut de les facultats que em confereixen l'article 28 de la Llei 5/1983, de 30 de desembre, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Convocar, en règim de concurrència competitiva, els premis de la Generalitat de la fase autonòmica del Concurs escolar 2016-2017 Consumòpolis 12: internet: en fas un ús responsable-  
Les bases reguladores i la convocatòria dels premis nacionals del Concurs Escolar 2016-2017 Consumòpolis 12: internet: en fas un ús responsable?, van ser publicades mitjançant l'Ordre SSI/1894/2016, de 30 de novembre, de 2016 (BOE 303, 16 de desembre). Es poden consultar en el portal d'internet Consumòpolis, www.consumopolis.es, en la pàgina web de l'Agència Espanyola de Consum, Seguretat Alimentària i Nutrició www.consumo-inc.gob.es o en la pàgina web de la Conselleria d'Economia Sostenible, Sectors Productius Comerç i Treball www.indi.gva.es/web/consumo.  
  
Segon  
L'import màxim global destinat a atendre aquests premis és de 5.000,00 euros i es finançarà a càrrec de la línia pressupostària S5741000 del capítol 4 del programa pressupostari 443.10, Protecció Consumidors i Qualitat de Béns i Serveis, consignada en la Llei 14/2016, de 30 de desembre, de pressupostos de la Generalitat per a l'exercici 2017.  
  
Tercer  
La present convocatòria no necessita la seua notificació o comunicació a la Comissió Europea perquè no té tots els requisits de l'apartat 1 de l'article 107 del Tractat de funcionament de la Unió Europea, ja que les subvencions previstes en la present convocatòria en cap cas finançaran activitats econòmiques, tot això en virtut del que estableix l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
Quart  
1. Els projectes guardonats obtindran els premis següents:  
a) Un premi de 800,00 euros i la participació en la fase nacional, per a la categoria d'escolars pertanyents al tercer cicle d'Educació Primària.  
  
b) Un premi de 800,00 euros i la participació en la fase nacional, per a la categoria d'escolars pertanyents a primer i segon curs d'Educació Secundària Obligatòria.  
c) Un premi de 800,00 euros i la participació en la fase nacional, per a la categoria d'escolars pertanyents a tercer i quart curs d'Educació Secundària Obligatòria.  
d) Quatre premis de 500,00 euros més a distribuir indistintament entre les tres categories i sense possibilitat de participació en la fase nacional.  
2. S'estableixen dos premis especials de 300,00 euros cada un per als docents que coordinen més equips. En el cas que es produïsca un empat entre diversos docents, s'atorgaran els premis a aquells els equips dels quals hagen sumat més punts en total. Si persisteix l'empat, es prorratejarà el premi entre els docents que continuen empatats.  
  
3. Els projectes seleccionats en aquesta convocatòria tenen efectes com a formació permanent del professorat en virtut del que disposa l'Ordre 99/2010, de 12 de desembre, de la Conselleria d'Educació (DOCV 6443, 21.01.2011) i es procedirà a la seua certificació per a cada un dels participants, d'acord amb el que disposa l'esmentada ordre.  
  
4. Per a tots els projectes presentats, que tinguen els requisits establits en aquesta convocatòria, s'expedirà un certificat de participació.  
  
5. El jurat podrà declarar deserts alguns dels premis.  
  
Cinqué  
1. Només podran optar als premis de la Generalitat de la fase autonòmica del concurs i accedir a la fase nacional, els equips dels centres educatius, públics, concertats o privats de la Comunitat Valenciana que tinguen els requisits següents:  
a) Estar inscrits dins del termini i en la forma corresponent en el registre de participants del joc Consumòpolis 12 de conformitat amb el que estableix l'article 3 de les bases reguladores publicades pel Ministeri de Sanitat, Serveis Socials i Igualtat anteriorment citat.  
b) Haver completat, tots els integrants de l'equip, el recorregut per la ciutat de Consumòpolis, en la forma que es detalla en les instruccions de participació que figuren en el portal de la plataforma virtual de Consumòpolis.  
c) Haver elaborat el treball en conjunt i haver-ne obtingut la fitxa virtual, en la forma que es detalla en les instruccions de participació que figuren en el portal de la plataforma virtual de Consumòpolis.  
2. Hi ha tres nivells de participació:  
Nivell 1: Tercer cicle d'Educació Primària  
Nivell 2: Primer i segon cursos d'Educació Secundària Obligatòria  
  
Nivell 3: Tercer i quart cursos d'Educació Secundària Obligatòria  
  
  
Sisé  
1. Les sol·licituds es dirigiran a la Direcció General de Comerç i Consum i es presentaran segons model normalitzat en el Registre de la Conselleria d'Economia Sostenible, Sectors Productius, Comerç i Treball, ciutat administrativa 9 d'Octubre, torre 1, Castán Tobeñas, 77, 46052 València, o per qualsevol de les altres formes que estableix l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques.  
2. La sol·licitud, en la qual figuraran les dades del centre escolar, el nivell en què l'equip participa, el nom de l'equip i la relació dels cinc escolars que componen l'equip, amb indicació respecte de cada un d'aquests de la seua data de naixement i curs en què està matriculat, serà subscrita pel docent que coordine l'equip, amb indicació del seu càrrec i funcions, i s'adjuntarà la documentació següent:  
  
a) Autorització expressa a la Conselleria d'Economia Sostenible, Sectors Productius, Comerç i Treball perquè aquesta comprove les dades d'identitat del sol·licitant, de conformitat amb el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. No obstant això:  
Si de la comprovació efectuada resultara alguna discordança amb les dades facilitats per la persona interessada, l'òrgan instructor estarà facultat per a realitzar les actuacions procedents per a aclarir-la.  
Si el o la sol·licitant no presta el seu consentiment, haurà d'aportar fotocòpia del document nacional d'identitat.  
b) Autorització firmada pels representants legals dels escolars perquè participen en el concurs i perquè l'import econòmic del premi siga abonat al docent que coordine en nom seu.  
c) La fitxa virtual del treball realitzat en conjunt.  
3. El termini per a la presentació de les sol·licituds començarà el 10 d'abril i finalitzarà el 4 de maig de 2017.  
4. Els treballs podran presentar-se en qualsevol de les llengües oficials de la Comunitat Valenciana. En el cas que un treball realitzat en valencià resulte guanyador i puga passar a la fase nacional, la Direcció General de Comerç i Consum realitzarà la traducció al castellà d'aquest treball.  
5. La presentació de la sol·licitud de participació en el concurs suposa l'acceptació expressa de totes les bases de la present convocatòria.  
  
  
Seté  
1. Els treballs presentats seran examinats i avaluats per un jurat constituït per:  
- Tres representants de la Direcció General de Comerç i Consum designats per la persona titular de la direcció general, que inclourà el nomenament de la presidenta o del president d'aquest.  
- Actuarà com a secretari del jurat amb veu i sense vot una persona funcionària del Servei de Defensa de les Persones Consumidores i Arbitratge de Consum.  
2. Per a la selecció dels treballs amb dret a premi, el jurat tindrà en compte els criteris següents:  
a) La puntuació obtinguda en el joc d'internet Consumòpolis 12, que representarà el 50 % de la puntuació total a aconseguir per cada equip.  
b) El treball en conjunt que suposarà el 50 % de la puntuació total a aconseguir per cada equip.  
Per a la seua valoració, els criteris seran els següents:  
- Creativitat, originalitat i presentació dels treballs, que ponderarà el 50 % del total d'aquest apartat  
- Coherència del treball amb els objectius del concurs, que ponderarà el 50 % del total d'aquest apartat  
3. El jurat tindrà facultats per a resoldre tots els dubtes que apareguen en la interpretació de les bases.  
4. El jurat elevarà la seua decisió al conseller d'Economia Sostenible, Sectors Productius Comerç i Treball, el qual resoldrà l'atorgament dels premis. La resolució es notificarà als interessats en els termes que preveu l'article 40 de la Llei 39/2015, d'1 d'octubre, del procediment administratiu comú de les administracions públiques.  
  
5. El termini màxim per a la resolució i notificació als guanyadors del concurs serà de dos mesos des de la finalització del termini de presentació de les sol·licituds. Transcorregut el dit termini sense haver-se notificat la resolució, s'entendrà que el sol·licitant no es troba entre els guanyadors del concurs.  
6. Contra la resolució d'atorgament dels premis, que posa fi a la via administrativa, es podrà interposar en el termini d'un mes un recurs potestatiu de reposició davant del mateix òrgan, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
7. Els premis concedits seran publicats en el Diari Oficial de la Generalitat Valenciana amb expressió de la convocatòria, del programa i crèdit pressupostari a què s'imputen, beneficiari, quantitat concedida i finalitat o finalitats d'aquests.  
  
Huité  
1. Els membres dels equips guanyadors del concurs s'obliguen a cedir a la Generalitat tots els drets d'explotació derivats de la publicació del treball i pot la Generalitat utilitzar, per si mateixa o a través de terceres persones, físiques o jurídiques, de la forma que estime més convenient per als seus interessos, qualssevol de les imatges o elements que formen la publicació esmentada.  
2. Així mateix, s'obliguen a assumir les responsabilitats que pogueren resultar de la utilització dels textos, imatges i altres elements creatius aportats per aquests en la realització del treball i la propietat de la qual siga de terceres persones o entitats alienes a la present convocatòria.  
  
Nové  
Es faculta el director general de Comerç i Consum per a dictar totes les disposicions i instruccions que siguen necessàries per al desenvolupament, eficàcia i execució de la present resolució.  
  
Deu  
Contra aquest acte, que esgota la via administrativa, podrà interposar-se en el termini d'un mes recurs potestatiu de reposició davant de la Conselleria d'Economia Sostenible, Sectors Productius, Comerç i Treball, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que es crega oportú.  
  
València, 3 d'abril de 2017.- El conseller d'Economia Sostenible, Sectors Productius, Comerç i Treball: Rafael Climent González.